OzLabs/hebrew-wiki-articles huggingface dataset:
יחסי אוסטריה–הפיליפינים

המבנה בו שוכנת שגרירות הפיליפינים בווינה
יחסי אוסטריה–הפיליפינים הם יחסי החוץ בין אוסטריה לבין הפיליפינים.

== היסטוריה ==
הנוכחות האוסטרית בפיליפינים הוקמה כבר בשנת 1871, עם הקמת קונסוליית כבוד אוסטרו-הונגרית במנילה.<ref name="mb"></ref><ref name="historical highlights"></ref>

היחסים הדיפלומטיים הרשמיים בין אוסטריה לפיליפינים כוננו ב-17 באוקטובר 1946. בשנת 1973 פתחה הפיליפינים את שגרירותה בווינה. לפני כן יוצגו האינטרסים הפיליפינים באוסטריה תחת השגרירות הפיליפינית בברן, שווייץ.<ref name="philemb"></ref>

אוסטריה הקימה שגרירות משלה במנילה בשנת 1982.<ref name="austriaemb"></ref>

== יחסי עבודה ==
נכון לשנת 2014 ישנם כ-35,000 פיליפינים באוסטריה, רובם מעורבים בתחום הבריאות והשירותים. כ-90 אחוז מהפיליפינים באוסטריה מועסקים כאחיות ומיילדות בבית חולים ובבתיהם של אנשים זקנים ברחבי אוסטריה. אחיות פיליפיניות החלו לנדוד לאוסטריה כבר בשנות השבעים.<ref name="nurses"></ref>

== נציגויות דיפלומטיות ==
* אוסטריה מחזיקה בפיליפינים שגרירות במנילה ו-2 קונסוליות בסבו סיטי ובדבאו סיטי.
* הפיליפינים מחזיקה באוסטריה שגרירות בווינה ו-2 קונסוליות באינסברוק ובזלצבורג.

==קישורים חיצוניים==

== הערות שוליים ==
שליח למזרח

שליח למזרח (ברוסית: Курьер на Восток) הוא סרט פעולה סובייטי משנת 1991, בבימויו של אלכסנדר בסאטי ומוראט דזוסויטה. המנהל האמנותי סטניסלב גובורוחין.

== תקציר העלילה ==
תלמידי בית היתומים לשעבר עלו במדרון החלקלק של חיי עבריין. אחד מהם נפטר באופן טרגי, והשני נפל לידי רשויות החוק. מתברר שהחבר'ה הפכו לקורבנות של הונאה גדולה ו"חיילים" רגילים במשחק המסוכן של מישהו אחר. הניצול מחליט לנקום על חברו<ref>http://www.cultin.ru/films-kurer-na-vostok-film</ref>.

==קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 1991
קטגוריה:סרטי פעולה סובייטיים
יחסי אוסטריה–מלזיה

שר החוץ האוסטרי [[סבסטיאן קורץ נפגש בווינה עם מקבילו המלזי אניפה אמן , 2014]]
יחסי אוסטריה–מלזיה הם יחסי החוץ הדו-צדדיים בין אוסטריה למלזיה.

== היסטוריה ==
=== התקופה הקולוניאלית ===
היחסים בין המדינות החלו בשנת 1866 בתקופת האימפריה האוסטרית, כאשר אישר פרנץ יוזף הראשון, קיסר אוסטריה את פתיחת קונסוליית הכבוד הקיסרית-מלכותית בפננג.<ref name="at"></ref> עם זאת, כאשר בריטניה הכריזה מלחמה נגד האימפריה האוסטרו-הונגרית באוגוסט 1914, הקונסוליה האוסטרית נסגרה והקונסול האוסטרי האחרון בפננג נעצר והגורש לאוסטרליה על ידי הממשל הבריטי.

היסטוריה קשורה אחרת ממוקמת באי בורנאו, כאשר הקונסול האוסטרי-גרמני בהונג קונג, הברון פון אוברבק קיבל שטח בחוף המערבי של צפון בורניאו לאחר שקודם על ידי סוחר אמריקני בשם ג'וזף ויליאם טורי בהונג קונג. פון אוברבק יצא אז לברוניי כדי לחדש את הוויתור מהטמנגונג מברוניי, <ref></ref> וחוזה דומה מסולטנות סולו ב־22 בינואר 1878. <ref></ref> כדי לממן את תוכניותיו לשטח, פון אוברבק זכה לגיבוי כספי מצד האחים דנט (אלפרד ואדוארד). עם זאת, לאחר מאמץ רב לקדם את השטח לממשלות אוסטריה וגרמניה, הוא לא הצליח להשיג תשומת לב מהשניים לכבוש את השטח. מאוחר יותר נסוג אוברק ב-1879 והשאיר אותו לאלפרד דנט לניהול השטח.

=== יחסים נוכחיים ===
האוסטרים כוננו יחסים דיפלומטיים רשמיים ראשונים ב-6 באוגוסט 1962. בשנת 1967 הקימה אוסטריה את קונסוליית הכבוד שלה בקואלה לומפור ובין 1973–1974 נפתחו שגרירות אוסטריה בקואלה לומפור ושגרירות מלזיה בווינה.<ref></ref>

== יחסים כלכליים ==
בשנת 2005, מלזיה וסינגפור היו שותפות הסחר העיקריות של אוסטריה, כאשר מלזיה הפכה לשותפה החשובה ביותר של אוסטריה בדרום-מזרח אסיה.<ref name="seas"></ref> ההשקעה העיקרית של אוסטריה במלזיה טמונה בעיקר בתחומי האנרגיה ומשאבי הטבע. בשנת 2009, המשבר הפיננסי השפיע על קשרי הסחר בירידה של 30%, אך לאחר מכן השתפר המצב לאחר ביקורו של נשיא אוסטריה היינץ פישר בשנת 2011. מאז 1976 נחתמו כמה הסכמים בין המדינות. <ref></ref>

== נציגויות דיפלומטיות ==
* אוסטריה מחזיקה במלזיה שגרירות בקואלה לומפור ו-2 קונסוליות בפננג וטאוואו.
* מלזיה מחזיקה באוסטריה שגרירות בווינה.

==קישורים חיצוניים==

== הערות שוליים ==
מסכת אצילות

מסכתא אצילות, מדרש אצילות או מסכת אצילות הוא חיבור קבלי אנונימי קדום, אשר מיוחס במסורת למחבר מתקופת דוד המלך ועוסק בנושאים קבליים יסודיים כמו עשר הספירות, מעשה בראשית ושמות המלאכים. מסכת אצילות היא החיבור הקדום ביותר המזכיר את ארבעת העולמות אצילות, בריאה, יצירה ועשייה, ומהראשונים שמזכירים את מושג הספירות, אחרי ספר הבהיר<ref>לפי תיארוכים שונים במעט, ייתכן שמסכת אצילות היא המקור הקדום ביותר גם לרעיון הספירות - אם נניח שהיא קדמה גם לספר הבהיר, שגם תאריך חיבורו אינו ודאי</ref>.

== שם הספר ותוכנו ==
שם הספר נגזר מהפסוק , וקרוי על שם עולם האצילות - שעל פי הספר, הוא דרגה אחת מתחת לקב"ה, המכונה בספר "אין סוף", ומתווך בין הבורא לבין העולם הנברא. תפיסה זו דומה לתפיסת הזוהר, שגם הוא מעמיד בראש העולמות הרוחניים את עולם האצילות ומעליו אין סוף. 

== תיארוכים במחקר ==
השערה רווחת במחקר מתארכת את חיבור הספר לתקופת הראשונים. לפי הערכתו של גרשם שלום, הספר נכתב בסביבות המאה ה-14. 

יהודה ליבס שיער כי הספר נכתב על ידי הגר"א בצעירותו, על פי גילוי אליהו<ref></ref>.

== ראו גם ==

* ספר הזוהר
* ספר הבהיר

==לקריאה נוספת==
* [http://www.hebrewbooks.org/33825 מסכתא אצילות], באתר היברובוקס

==קישורים חיצוניים==
* 

==הערות שוליים==

אצילות
אצילות
קבוצת אלבר

אלבר שירותי מימונית בע"מ, המוכרת בשם קבוצת אלבר, היא חברה ציבורית העוסקת במכירה, בהשכרה ובהחכרה של כלי רכב, במימון עסקאות קניית רכב, בשירותי מוסך ושירותי דרך, בייבוא כלי רכב ועוד. 
אלבר היא אחת מקבוצות הרכב הגדולות בישראל. נכון לשנת 2019, המחזור של כלל תחומי הפעילות של החברה עמד על 3.2 מיליארד שקל, וסך המאזן עמד על 4.3 מיליארד שקל.
הקבוצה עוסקת בשירותים מתחום הרכב: מכירת כלי רכב משומשים וחדשים, עם ממוצע שנתי של 33 אלף כלי רכב הנמכרים בשנה לשוק הפרטי; השכרה בישראל ומחוצה לה, טרייד אין, מכירת אופנועים וקטנועים, ליסינג פרטי ותפעולי, שירותי מימון, שירותי מוסכים ושירותי דרך. מנכ"ל קבוצת אלבר הוא אורן אלעזרא.

== היסטוריה ==
חברת אלבר הוקמה בשנת 1994 על ידי דיסקונט השקעות. בשנת 2002 נרכשה החברה על ידי קבוצת אלעזרא בבעלות איש העסקים אלי אלעזרא תמורת 268.5 מיליון שקל. במהלך השנים התרחבה החברה והפכה לקבוצת אלבר, ותחתיה חברות בנות מתחום הרכב שבבעלותה המלאה.

בשנת 2012 רכשה הקבוצה את חברת ממסי שירותי דרך וגרירה. באותה שנה חתמה על הסכם יבואנית רשמית של אופנועי דיאלים הקוריאנית, והקימה רשת מוסכים מורשה יבואן בפריסה ארצית.

בשנת 2015 רכשה את חברת מוטופרטס, העוסקת בייבוא ושיווק חלקי חילוף לרכבים ומשאיות. בשנה זאת הוקמה אלבר קרדיט – חברת מימון לרכישת רכב. כמו כן אלבר הפכה בשנה זאת ליבואנית הרשמית של הארלי דיווידסון בישראל.

בשנת 2017 חתמה על הסכם זכייניות של חברת השכרה הבינלאומית יורופקאר בישראל.

בשנת 2019 חתמה על הסכם יבואנית רשמית של אופנועי טריומף.

=== מבנה הקבוצה נכון לשנת 2020 ===

* אלבר מכירת רכב – מכירת כלי רכב מיד ראשונה, 0 ק"מ וטרייד אין.
* אלבר ליסינג – ליסינג ללקוחות פרטיים וליסינג תפעולי לציי רכב.
* יורופקאר - השכרת רכב בישראל ומחוצה לה לתקופות ארוכות וקצרות כזכיינית הרשמית של יורופקאר בישראל.
* אלבר קרדיט – פתרונות מימון לרכב חדש או יד ראשונה.
* אלבר מוטו – היבואנית הרשמית של מותגי האופנועים הארלי דיווידסון, דיאלים וטריומף.
* ממסי – שירותי דרך וגרירה.
* רשת מרכזי שירות אקספרס – רשת מוסכים מורשה יבואן בפריסה ארצית.
* מוטופרטס – חלקי חילוף לכלי רכב ומשאיות.

== היקף הפעילות הכלכלית ==
בשנת 2016 עמד מחזור הקבוצה על כ-2.6 מיליארד שקלים. בשנת 2017 עמד מחזור הקבוצה על כ-2.8 מיליארד שקלים. בשנת 2018 עמד מחזור הקבוצה על כ-3 מיליארד שקלים, ונכון לשנת 2019 עמד מחזור המכירות השנתי של הקבוצה על כ-3.2 מיליארד שקלים. 

בצי הרכב של אלבר כ-36 אלף כלי רכב. לקבוצה 1,600 עובדים ב-100 סניפים בפריסה ארצית.
איגרות החוב של הקבוצה נסחרות בבורסה לניירות ערך בתל אביב.

== קישורים חיצוניים ==
* 
* 
* 

== הערות שוליים ==

קטגוריה:חברות השכרת רכב
קטגוריה:יבואניות כלי רכב בישראל
קטגוריה:חברות הנסחרות בבורסה לניירות ערך בתל אביב
ועדת הגיוס

הוועדה המיוחדת להסדרת מעמדם של תלמידי ישיבות ושילובם של בוגרי ישיבות בשירות צבאי, בשירות לאומי-אזרחי ובתעסוקה (כונתה לעיתים "ועדת הגיוס"<ref></ref>) היא ועדה מיוחדת שהוקמה בכנסת העשרים על מנת להסדיר את מעמדם הכלכלי והחברתי של תלמידי ישיבות בשירות הצבאי ולשלבם במעגל העבודה ובשירות הלאומי-אזרחי. הוועדה הוקמה ב-25 ביוני 2018 לאחר אישורו של חוק הגיוס ופעילותה הסתיימה עם סוף כהונתה של הכנסת העשרים (כמו וועדות מיוחדות נוספות שהוקמו באותה הכנסת, וועדת השקיפות, הוועדה המיוחדת לצדק חלוקתי ולשוויון חברתי וועדות נוספות).

בוועדה התארחו אישים רבים, בהם מנכ"ל רשות השירות הלאומי-אזרחי, שר שלום ג'רבי, תת-אלוף יהודה דובדבני, היועץ המשפטי למערכת הביטחון, איתי אופיר ועוד.

== פעילות הוועדה ==
הוועדה דנה בנושאים רבים הקשורים לאוכלוסייה החרדית ושילובה בחברה הישראלית ובכלכלת ישראל, ביניהם:
* משמעות כלכלית של שילוב המגזר החרדי בתעסוקה.
* הסיבות למספר הנמוך של חרדים אשר מתגייסים לצבא, ביניהן השכר הנמוך.
* הפערים הערכיים ותפיסות העולם של האוכלוסייה החרדית והאוכלוסייה הלא חרדית.

בדצמבר 2018 החליטו הסיעות החרדיות (מפלגת ש"ס ויהדות התורה) להחרים את הוועדה לאחר החלטת בית המשפט העליון (שבאה בעקבות הדיונים במסגרת בג"ץ חוק הגיוס ) לתת הארכה נוספת לממשלה ישראל ה-34 כדי למצוא פתרון לסוגיית גיוס בני ישיבות.

בגלל רגישות נושא הוועדה, במרבית הדיונים בהם היו מחלוקת בין חברי הוועדה, ובין השאר אמר חבר הכנסת מהבית היהודי, בצלאל סמוטריץ' את הדברים הבא:
 דבר שעורר את זעמה של חברתו לוועדה, חברת הכנסת מטעם כולנו, מירב בן-ארי שאמרה בתגובה לסמוטריץ':
, מלבד תגובות אלו עלו גם טיעונים על תפיסות העולם השונות בין הקבוצות, על זכות בני הישיבות ללמוד תורה וכן הרעיון לנסות לשלב את תלמידי הישיבות בשוק התעסוקה במקום להחזירם לישיבות בו הם למדו לפני הגיוס.

הועדה פוזרה כמסוכם בסוף כהונתה של הכנסת העשרים ולא הוקמה מחדש בכנסות שנבחרו אחריה.

== יושבי ראש ==
{| class="wikitable"
!כנסת
!שנות פעילות
!יושב ראש
!תמונה
!סיעה
|-
|-
|הכנסת העשרים
|2018–2019
|דודי אמסלם
הליכוד
|}

== ראו גם ==
* הוועדה לקידום השוויון בנטל
* חוק דחיית שירות לתלמידי ישיבות שתורתם אומנותם
* גיוס בני ישיבות

== קישורים חיצוניים ==
* 

== הערות שוליים ==

קטגוריה:הכנסת העשרים
קטגוריה:גיוס בני ישיבות לצה"ל
קטגוריה:ועדות הכנסת
ג'ון לונג (כדורסלן)

ג'ון אדי לונג (באנגלית: John Eddie Long; נולד ב-28 באוגוסט 1956) הוא כדורסלן עבר אמריקאי, אשר שיחק באופן פעיל בין השנים 1978–1997. בעונת זכה באליפות ליגת ה-NBA כשחקן דטרויט פיסטונס, וממוצעיו הכוללים לאורך 14 עונותיו בליגה הם 13.6 נקודות, 2.8 ריבאונדים ו-1.9 אסיסטים למשחק.

דודם של גרנט לונג וטרי מילס, אשר שיחקו גם הם בליגת ה-NBA.

==קריירת מכללות==
לונג נולד וגדל בעיר רומולוס שעל ידי דטרויט, מישיגן. בשנת 1974 החל ללמוד באוניברסיטת דטרויט מרסי, והצטרף לקבוצת הכדורסל שלה ("דטרויט טייטנס") יחד עם טרי טיילר. בעונת 1976/1977 הובילו לונג וטיילר את הטייטנס להעפלתם הראשונה אי פעם לשלב שמינית גמר טורניר אליפות המכללות ("NCAA Sweet Sixteen"), בו הפסידו מול אוניברסיטת מישיגן על אף 27 נקודות של לונג. לונג סיים את קריירת המכללות עם סך הנקודות הגבוה בתולדות קבוצת האוניברסיטה (2,167), ועם ממוצעים כוללים של 19.7 נקודות ו-7.4 ריבאונדים למשחק.

==קריירת משחק מקצועית==
בדראפט ה-NBA{{כ}} 1978 נבחר לונג בבחירה ה-29 על ידי דטרויט פיסטונס, אותה אימן מאמנו לשעבר בדטרויט מרסי – דיק וייטל. בעונת הרוקי שלו היה הקלעי השלישי של הפיסטונס, כשקלע 16.7 נקודות בממוצע למשחק, ובעונה העוקבת שיפר את תפוקתו ל-19.4 נקודות, 4.9 ריבאונדים ו-3.0 אסיסטים למשחק, אך קבוצתו סיימה עם המאזן הגרוע ביותר בליגה; 16–66. בעונות ו- היה הקלעי המוביל של דטרויט, עם ממוצעים של 17.7 ו-21.9 נקודות למשחק, בהתאמה. ב-4 העונות הבאות נותר שחקן חמישייה בדטרויט, ותרם 13.1 נקודות בממוצע למשחק.

בקיץ 1986, לאחר 8 עונות רצופות עם הפיסטונס, הועבר בשני טריידים עוקבים לסיאטל סופרסוניקס וממנה לאינדיאנה פייסרס. במשחקו השלישי עם הפייסרס, ב-4 בנובמבר 1986, קלע שיא קריירה של 44 נקודות מול פילדלפיה 76'. בשתי עונותיו המלאות עם הפייסרס קלע 14.0 נקודות בממוצע למשחק, תחת המאמן ג'ק רמזי.

בפברואר 1989 שוחרר מהפייסרס וחתם על חוזה עם הפיסטונס. בסיום אותה עונה זכה עם הקבוצה באליפות ה-NBA, לאחר שגברה על לוס אנג'לס לייקרס בסדרת גמר ה-NBA. לאורך הפלייאוף שותף לונג בארבעה משחקים בלבד, ותרם 5 נקודות בסך הכול.

בין השנים 1989–1994 שיחק לתקופות קצרות עבור אטלנטה הוקס ודטרויט ב-NBA, וכן עבור "טור ז'ואה באסקט" הצרפתית וסו פולס סקייפורס מליגת ה-CBA.

בשנת 1996 חזר לשחק ב-NBA לאחר היעדרות של 5 שנים, בגיל 40, כשחתם על חוזה בטורונטו ראפטורס. במשחק האחרון של אותה עונה, בעת שהיה בן 40 שנה ו-235 ימים, היה השחקן החמישי הכי מבוגר בתולדות ה-NBA.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת דטרויט מרסי
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני אינדיאנה פייסרס
קטגוריה:כדורסלני אטלנטה הוקס
קטגוריה:כדורסלני טורונטו ראפטורס
קטגוריה:כדורסלני סו פולס סקייפורס (CBA)
קטגוריה:אמריקאים שנולדו ב-1956
קטגוריה:דטרויט: כדורסלנים
קסאני 40 HP

קסאני 40 HP (באיטלקית : Cassani 40 HP) היה טרקטור למטרות חקלאיות שיוצר על ידי האחים פרנצ'סקו ויוג'ניו קסאני בין השנים 1927–1931 באיטליה

"קסאני 40 HP" היה הטרקטור הראשון בעולם שצויד במנוע דיזל.

בשנת 1942 ייסדו האחים קסאני ("Francesco ed Eugenio Cassani" ) את החברה לייצור טרקטורים "SAME" (שם רשמי : "Società Accomandita Motori Endotermici")

==ממאפייני "קסאני 40 HP"==
* מנוע דיזל
* מנוע קדמי - אופקי
* מנוע מקורר מים
* מערכת הזרקת דלק עקיפה
* מרווח קרקע : 360 מ"מ
* מהירות התחלתית - 2.48 קמ"ש
* מהירות שיא - 15.0 קמ"ש
* מחיר היחידה עמד על 28,000 לירטות (שנת 1927, איטליה)

==גלריה==
<gallery mode="packed" heights="120">
קובץ:Cassani 40 (2).jpg |"קסאני 40 HP"
קובץ:Cassani 40 (3).jpg | "קסאני 40 HP"
קובץ:Cassani 40 (12).jpg | "קסאני 40 HP"
קובץ:Cassani 40 (13).jpg | "קסאני 40 HP"
קובץ:Cassani 40 (7).jpg | "קסאני 40 HP"
קובץ:Trattore - Museo scienza tecnologia Milano 10641 foto.jpg | "קסאני 40 HP"
קובץ:Trattore Cassani mod 40HP IMG 3337 Museo scienza e tecnologia Milano.jpg | "קסאני 40 HP"
קובץ: | "קסאני 40 HP"
קובץ: | "קסאני 40 HP"
</gallery>

==קישורים חיצוניים==

==הערות שוליים==

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1927
קטגוריה:כלי רכב איטלקיים
יחסי אוסטריה–אינדונזיה

שר החוץ האוסטרי [[מיכאל שפינדלגר נפגש עם מקבילו האינדונזי מרטי נטלגאווה במסגרת פורום גלובלי בווינה, 2013]]
יחסי אוסטריה–אינדונזיה הם היחסים הדו-צדדיים של אוסטריה ואינדונזיה. אוסטריה מכירה באינדונזיה כשותפה יציבה ואמינה, ושתי המדינות נהנות מיחסים מצוינים.<ref name="JakartaPost1"></ref> שתי המדינות הסכימו להרחיב את היחסים בעסקים, סחר והשקעות, תיירות, תרבות, סביבה וטכנולוגיה ירוקה.<ref name="Globe"></ref>

== היסטוריה ==
היחסים הדו-צדדיים בין אוסטריה לאינדונזיה כוננו רשמית בשנת 1954, שנה לפני שחזרו לריבונות מלאה של אוסטריה משלטונות בעלות הברית ותשע שנים לאחר הכרזת העצמאות האינדונזית<ref name="JakartaPost1"></ref> בשנת 2010, נשיא אוסטריה היינץ פישר ביקר באינדונזיה והתארח אצל נשיא אינדונזיה סוסיליו באמבאנג יודהויונו.

== סחר והשקעה ==
היקף הסחר הדו-צדדי בין שתי מדינות בשנת 2015 הגיע ל-445 מיליון אירו, כאשר מאזן הסחר היה פחות או יותר מאוזן. הייצוא העיקרי של אוסטריה לאינדונזיה הוא פלדה, מכונות, ציוד אלקטרוני, נייר ותרופות, תוך ייבוא הנעלה, טקסטיל, תבלינים, קפה ומוצרי אלקטרוניקה מאינדונזיה. בשנת 2017 ישנם כ-40 תאגידים אוסטריים המפעילים את פעילותם באינדונזיה.

== טכנולוגיה, חינוך ותרבות ==
אינדונזיה מעוניינת ללמוד ממומחיות אוסטרית בטכנולוגיה מתחדשת ובת קיימא, כמו אנרגיה הידרואלקטרית, אנרגיה ביומסה ואנרגיה סולארית. אוסטרית גם קידמה את היתרון של הטכנולוגיה הירוקה, על ידי הצגת "השגרירות הירוקה" החדשה שלה באזור מנטנג במרכז ג'קרטה. השגרירות הירוקה האוסטרית בג'קרטה, שנחנכה בנובמבר 2011, מפגינה אדריכלות בת קיימא באקלים טרופי, חוסכת אנרגיה ומים על ידי התקנת פאנלים סולאריים, מערכת אחסון מי גשמים, חלונות מוצלים ובידוד תרמי.

בתחום החינוך, ממשלות שתי המדינות סיכמו על חילופי סטודנטים לתארים מתקדמים, שנחתמו בין משרד החינוך באינדונזיה לבין הסוכנות לשיתופי פעולה בינלאומיים למדע ומחקר באוסטריה. מדי שנה, אוסטריה מציעה כ-30 מלגות לסטודנטים באינדונזיה, ובכל שנה ישנם כ-40 סטודנטים אוסטרים המבקרים באינדונזיה כדי לבצע את לימודיהם. כמה אוניברסיטאות אוסטריות גם הקימו שיתופי פעולה עם עמיתיהם האינדונזים, כמו אוניברסיטת גדג'ה מדא והמכון הטכנולוגי בבאנדונג.<ref name="JakartaPost1"></ref>

== נציגויות דיפלומטיות ==
* אוסטריה מחזיקה באינדונזיה שגרירות בג'קרטה וקונסוליות כבוד ביוגיאקרטה, באנדונג וסורביה.
* אינדונזיה מחזיקה באוסטריה שגרירות בווינה, המוסמכת גם לסלובניה, כמו גם לארגונים הבינלאומיים בווינה, כמו IAEA, PrepCom CTBTO, UNIDO, UNODC ו-UNOOSA.

==קישורים חיצוניים==

== הערות שוליים ==
אחד לאחד (אלבום)

אחד לאחד הוא האלבום העשירי של המוזיקאי והזמר הישראלי מתי כספי, שיצא בשנת 1988.
== הפקה ==
בשונה מהעושר המאפיין את העיבודים וההפקה של שאר אלבומיו, בחר כספי להתנסות באלבום זה ביצירת מוזיקה באמצעות כלי נגינה אחד והוא הפסנתר, בלא כל תוספות אחרות (למעט חריג אחד).

האלבום מכיל כמה מהלחנים הבולטים ביותר של כספי, וביניהם בולט 'שער הרחמים', הקטע האינסטרומנטלי היחיד באלבום ואחד ממספר קטן יחסית של קטעים אינסטרומנטליים שהופיעו באלבומיו של מתי עד כה. נעימה זו היא חלק מיצירה ארוכה יותר בשם 'שער הרחמים' מתוך מופע בשם 'ששת הימים ושבעת השערים' שאת כולו כתב יצחק נבון והלחין מתי כספי, לפסטיבל ישראל 1982, כאשר במופע זה ניצח מתי כספי על התזמורת הקאמרית הישראלית.

בנוסף מכיל האלבום שירים כגון 'היא חזרה בתשובה', 'היד שלך' 'רק אתה' ו'אוי' שנכללו במופע המצליח 'אחד לאחד' שכלל גם שירים קלילים יותר כמו 'שובי השולמית' ו'ספונג'ה'.

באלבום גם השיר 'היא חזרה בתשובה', שמילותיו נכתבו על ידי יעקב רוטבליט ועוסק בתהליך חזרתה בתשובה של אשתו. שיר זה היה גם מהשירים הראשונים שנכתבו עבור האלבום, ובוצע על ידי מתי בהופעות מספר שנים לפי הקלטת האלבום.

בניגוד לשירים האחרים המופיעים באלבום, 'עם כל הגוף' שנכתב על ידי אהוד מנור, הוקלט בליווי גיטרה.

==השירים באלבום==

==קרדיטים==
* מתי כספי - עיבודים, לחנים, שירה, הפקה מוזיקלית, פסנתר, גיטרות
* דוד אלהרר - הפקה, ניהול
* יעל טמרין - הפקה בפועל
* יעקב מורנו - הקלטות
* עודד פרח - טכנאי
* בן ברנפלד - עריכה דיגיטלית
* האלבום הוקלט באולפני טריטון במאי 1988
* סמי בן-גד - צילום
* מיכל לויט - עיצוב עטיפה

==קישורים חיצוניים==

* [http://www.matticaspi.co.il/יצירה-והסטוריה/אלבומים/אחד-לאחד/ אחד לאחד] באתר האינטרנט של מתי כספי
* 

קטגוריה:אלבומי 1988
קטגוריה:אלבומי מתי כספי
קטגוריה:אלבומים בעברית
קטגוריה:אלבומי חברת הד ארצי
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
יחסי אוסטריה–אזרבייג'ן

יחסי אוסטריה–אזרבייג'ן הם יחסי החוץ בין אוסטריה לאזרבייג'ן.

== סקירה כללית ==
אוסטריה הכירה בעצמאות אזרבייג'ן ב-15 בינואר 1992. ב-20 בפברואר 1992 כוננו יחסים דיפלומטיים בין אזרבייג'ן לאוסטריה.<ref></ref><ref name=":0"></ref>

שגרירות אזרבייג'ן באוסטריה נפתחה בספטמבר 1995. השגרירות מוסמכת גם לסלובקיה וסלובניה, והיא פועלת כמשלחת הקבועה של הרפובליקה של אזרבייג'ן ל- OSCE. אוסטריה פתחה את שגרירותה בבאקו ביולי 2010.

== ביקורים רמי דרג ==
נשיא אזרבייג'ן אילהם אלייב ביקר באוסטריה בשנת 2011. שרי המסחר (1997), ענייני פנים (2000), נוער וספורט (2001), משפטים (2004), חינוך (2004, 2010), ענייני חוץ (2005, 2010, 2012), תרבות ותיירות (2006, 2009) של אזרבייג'ן ביקרו באוסטריה ואילו שרי חוץ אוסטריים (1999), ענייני פנים (2003), משפטים (2003), כלכלה ועבודה (2009), אירופה ועניינים בינלאומיים (2011) ביקרו באזרבייג'ן.

== יחסים בין פרלמנטריים ==
שיתוף הפעולה הבין-פרלמנטרי בין שתי המדינות מתבצע על ידי קבוצת העבודה ביחסים בין פרלמנטריים אזרבייג'ן–אוסטריה מאזרבייג'ן. מילי מג'ליס הקימה את קבוצת העבודה ביחסים בין פרלמנטריים אזרבייג'ן–אוסטריה ב-5 בדצמבר 2000.<ref></ref> על פי החלטת המילי מג'ליס מיום 4 במרץ 2016, ראש קבוצת העבודה בנושא יחסים בין פרלמנטריים אזרבייג'ן–אוסטריה הוא ג'וויד גורבאנוב.<ref></ref> ראש קבוצת העבודה מהצד האוסטרי הוא קרל אולינגר.

== יחסים כלכליים ==
{| class="wikitable"
| colspan="14" | מחזור המסחר בין אוסטריה לאזרבייג'ן
(באלף דולר)<ref></ref>
|-
| שנה
| 2005
| 2006
| 2007
| 2008
| 2009
| 2010
| 2011
| 2012
| 2013
| 2014
| 2015
| 2016
| 2017
|-
| מחזור
| 25,966.8
| 42,559.7
| 49,165.9
| 73,375.7
| 72,459.0
| 88,353.0
| 97,548.5
| 264,582.8
| 488,751.9
| 434,335.1
| 525,791.4
| 170,377.0
| 199,917.7
|-
| colspan="14" | חולץ מ- [https://www.stat.gov.az/source/trade/?lang=en stat.gov.az]
|}

== יחסי תרבות ==
לחברות ידידות אזרבייג'ן–אוסטריה הפועלות בווינה, גראץ, זלצבורג ולינץ תפקיד משמעותי בפיתוח יחסי תרבות בין אוסטריה לאזרבייג'ן. ימי תרבות אזרבייג'ן אורגנו באוסטריה בשנת 2002 ו-2005. בווינה הוקמה אנדרטה לזכר המלחין האזרי הגדול אוייזר חג'יבוב. הקומדיה המוזיקלית "ארשין מל אלן" מאת אוזיר חג'יבוב הועלתה בתיאטרון האופרה הקאמרית של וינה.<ref></ref><ref></ref>

== נציגויות דיפלומטיות ==
שגרירות אזרבייג'ן בווינה
* אוסטריה מחזיקה באזרבייג'ן שגרירות בבאקו.
* אזרבייג'ן מחזיקה באוסטריה שגרירות בווינה.

==קישורים חיצוניים==

== הערות שוליים ==
King of My Heart

King of My Heart (בעברית: מֶלֶךְ הַלֵּב שֶׁלִּי) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation.<ref name=":0"></ref><ref name=":1"></ref><ref name=":2"></ref> השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס.<ref name=":0" /><ref name=":1" /><ref name=":2" />

== רקע וכתיבה ==
השיר נכתב על ידי טיילור סוויפט, מקס מרטין ושלבאק והופק על ידי מרטין והמפיק המוזיקלי שלבאק,<ref name=":3"></ref> שהפיק עבורה שירים כמו "Look What You Made Me Do",<ref></ref> "I Did Something Bad",<ref></ref> ו-"Getaway Car".<ref></ref> השיר תואר כשיר "סינת'פופ כבד", בו מדברת סוויפט על אהוב ליבה שכביכול כבש אותו.<ref name=":3" /><ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.<ref></ref>

== ביקורת ==
הביקורות שהופנו כלפי השיר מטעם מבקרי המוזיקה היו חיוביות ומעורבות כאחד. בפיצ'פורק נכתב כי השיר "אפשר לשים לב לרבגוניות באלבום ולאופן שבו "I Did Something Bad" ו-"King of My Heart" מתאימים אחד לשני וחולקים את אותו הרעיון".<ref></ref> ב-Medium נכתב כי "השיר די נשכח, אך עם זאת, אין על מה להתלונן כאן".<ref></ref>

באתר המוזיקה abitofpopmusic נכתב כי השיר מדבר על "מציאת אהבה עליה סוויפט רוצה לשמור בסוד, בלי שכולם ידעו ויביעו את דעתם על כך".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|92
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|124
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|66
|<ref></ref>
|-
|NME
|השירים הטובים ביותר של טיילור סוויפט, לפי דירוג
|151
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|71
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|116
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "King of My Heart" בוצע באצטדיון SoFi באינגלווד ב-8 באוגוסט 2023 יחד עם השיר "I Know Places".<ref name=":122"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 בנובמבר 2017
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על מלכים
Dancing with Our Hands Tied

"Dancing with Our Hands Tied" (בעברית: "רוֹקְדִים עִם הַיָּדַיִם קְשׁוּרוֹת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation.<ref name=":0"></ref><ref name=":1"></ref><ref name=":2"></ref> השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס.<ref name=":0" /><ref name=":1" /><ref name=":2" />

== רקע וכתיבה ==
השיר נכתב על ידי טיילור סוויפט, מקס מרטין, שלבאק ואוסקר הולטר והופק על ידי מרטין והמפיק המוזיקלי שלבאק,<ref name=":3"></ref> שהפיק עבורה שירים כמו "Look What You Made Me Do",<ref></ref> "I Did Something Bad",<ref></ref> ו-"Getaway Car".<ref></ref> השיר תואר כשיר "דאונטמפו מלנכולי העוסק בכך שכולם מסתכלים על כל צעד שסוויפט עושה ושופטים אותה על כך".<ref name=":3" /><ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72 מיליון השמעות.<ref></ref>

== ביקורת ==
הביקורות שהופנו כלפי השיר מטעם מבקרי המוזיקה היו חיוביות ומעורבות כאחד. בפיצ'פורק נכתב כי השיר "מציג את סוויפט ככזו שנמצאת במערכת יחסים עם מישהו, תוך שהיא מבקשת ממנו שבמיטה שלהם השמות שלהם יהיו כתובים יחד".<ref></ref> ב-Medium נכתב כי "השיר גורם לך לרצות לשמוע אותו שוב, אך עם זאת הוא מעט מסובך וזה גורע ממנו".<ref></ref>

באתר המוזיקה abitofpopmusic נכתב כי השיר "מכיל מנגינת פופ פשוטה שמספקת את מי שאוהב את הסוגה הזו".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|39
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|128
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|67
|<ref></ref>
|-
|NME
|השירים הטובים ביותר של טיילור סוויפט, לפי דירוג
|32
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|137
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|136
|<ref></ref>
|}

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 בנובמבר 2017
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על ריקודים
Dress

"Dress" (בעברית: "שִׂמלָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation.<ref name=":0"></ref><ref name=":1"></ref><ref name=":2"></ref> השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס.<ref name=":0" /><ref name=":1" /><ref name=":2" />

== רקע וכתיבה ==
השיר נכתב והופק על ידי טיילור סוויפט וג'ק אנטונוף, תוך שהיא הייתה המפיקה בפועל שלו.<ref name=":3"></ref> השיר תואר כשיר "המיני ביותר שטיילור סוויפט הוציאה, תוך שהוא מאופיין כבלדה שקטה בה היא מתארת את החשקים והרצונות שלה מבן הזוג שלה ואיך היא רוצה שהוא יתנהג אליה.<ref name=":3" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-62 מיליון השמעות.<ref></ref>

== ביקורת ==
הביקורות שהופנו כלפי השיר מטעם מבקרי המוזיקה היו חיוביות ברובן. באתר פיצ'פורק נכתב השיר הוא "מעין החזרה של סוויפט לאספקט הרומנטי; אספקט שהיא לא עסקה בו מאז צאת אלבום האולפן הרביעי שלה, Red".<ref></ref> ב-Medium נכתב כי "מדובר באחד מהשירים הטובים ביותר באלבום. המילים של השיר נוקבות ורציניות".<ref></ref>

באתר המוזיקה abitofpopmusic כתבו "או לה לה טיילור! זה כנראה השיר הסקסי ביותר שהיא הוציאה אי פעם והיא עשתה את זה טוב. "קניתי רק את השמלה הזו כדי שתוכל להוריד אותה", היא שרה בטון גס. שיתוף הפעולה הזה עם אנטונוף נמצא לא רחוק מהדואט שלה עם זאין מאליק. ייתכן והשיר הזה יהפוך ללהיט!".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|11
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|56
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|56
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|119
|<ref></ref>
|-
|NME
|השירים הטובים ביותר של טיילור סוויפט, לפי דירוג
|86
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|45
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|39
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Dress" בוצע באצטדיון SoFi באינגלווד ב-7 באוגוסט 2023 יחד עם השיר "Exile".<ref name=":12"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 בנובמבר 2017
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על ביגוד ואופנה
קטגוריה:שירים על מיניות
יחסי אוסטרליה–אזרבייג'ן

[[נשיא אזרבייג'ן אילהם אלייב (מימין) נפגש עם שר החוץ של אוסטרליה קווין ראד בשולי פסגת הארגון לביטחון ולשיתוף פעולה באירופה באסטנה שבקזחסטן, 2010]]
יחסי אוסטרליה–אזרבייג'ן הם היחסים הדו-צדדיים בין הרפובליקה של אזרבייג'ן לבין חבר העמים של אוסטרליה.

== יחסים דיפלומטיים ==
ב-26 בדצמבר 1991 הכירה אוסטרליה בעצמאותה של אזרבייג'ן. יחסים דיפלומטיים בין המדינות כוננו ב-19 ביוני 1992.<ref>[http://www.mfa.gov.az/?language=az&options=content&id=546 Azərbaycan Respublikası ilə diplomatik əlaqələr qurmuş dövlətlərin siyahısı]. mfa.gov.az </ref> בשנת 2012 חגגו שתי המדינות 20 שנה של יחסים דו-צדדיים.

== יחסים בין פרלמנטריים ==
קיימת קבוצת עבודה בנושא היחסים הבין-פרלמנטריים בין אזרבייג'ן ואוסטרליה במילי מג'ליס של אזרבייג'ן.<ref name="161-VQR">[http://e-qanun.az/framework/32253 "Azərbaycan Respublikası Milli Məclisinin parlamentlərarası əlaqələr üzrə işçi qruplarının rəhbərlərinin seçilməsi haqqında"] Azərbaycan Respublikası Milli Məclisinin 4 mart 2016-cı il tarixli, 161-VQR nömrəli Qərarı. e-qanun.az </ref> קבוצת עבודה זו הוקמה ב-13 בדצמבר 2005 בשם "קבוצת עבודה אזרבייג'ן–אוסטרליה בנושא יחסים בין-פרלמנטריים" ובראשה עמד אממברדי איסמאילוב.<ref>[http://e-qanun.az/framework/14596 "Azərbaycan Respublikası Milli Məclisinin parlamentlərarası əlaqələr üzrə işçi qruplarının yaradılması haqqında"] Azərbaycan Respublikası Milli Məclisinin 13 dekabr 2005-ci il tarixli, 21-IIIQR nömrəli Qərarı. e-qanun.az </ref>

== הגירה ==
במהלך מפקד האוכלוסין האוסטרלי ב-2011, 450 איש אמרו שיש להם אבות קדומים מאזרבייג'ן. עם זאת, ההערכה היא כי ישנם יותר אזרים החיים באוסטרליה.

== יחסי סחר ==
בשנת 2014 ייצאה אוסטרליה 9.24 מיליון דולר לאזרבייג'ן, כאשר החמאה מהווה את הנתח הגדול ביותר של 6.38 מיליון דולר. אזרבייג'ן ייצאה סחורות בשווי 85.04 מיליון דולר באותה תקופה, בעיקר נפט לא מעובד.

==קישורים חיצוניים==

== הערות שוליים ==
Reputation Stadium Tour Surprise Song Playlist

Reputation Stadium Tour Surprise Song Playlist הוא אלבום אוסף של הזמרת-יוצרת האמריקאית טיילור סוויפט, שיצא בפורמט של הזרמת מוזיקה בלבד.<ref name=":0"></ref> אלבום האוסף יצא לאור ב-30 בנובמבר 2018, על ידי חברת התקליטים ביג משין רקורדס.<ref name=":0" /> אורכו של האלבום הוא שלוש שעות והוא מכיל את מיטב שיריה של סוויפט.<ref name=":0" />

לאור ההצלחה חסרת התקדים של "Reputation Stadium Tour", הוציאה סוויפט את אלבום האוסף הזה.<ref name=":0" />

== רקע ==
בשנת 2017 הוציאה סוויפט את האלבום המצליח Reputation, שהפך לאחד מהאלבומים המצליחים ביותר בכל הזמנים, כאשר נמכר בשבוע אחד בלמעלה מ-1.2 מיליון עותקים בארצות הברית בלבד, והיה לאחד מהאלבומים הבודדים בהיסטוריה שהצליחו לעשות זאת.<ref></ref> בעולם, נמכר האלבום בלמעלה משני מיליון עותקים בשבוע צאתו, תוך שבין רגע הפך לאלבום הנמכר השני ביותר בשנת 2017 ולאחד מהאלבומים הנמכרים ביותר של העשור השני של המאה ה-21.<ref></ref><ref></ref>

בהמשך, יצאה לסיבוב ההופעות העולמי "Reputation Stadium Tour", שגרף 345.7 מיליון דולר ונחשב לאחד מסיבובי ההופעות הרווחיים והמצליחים ביותר בכל הזמנים ולסיבוב ההופעות המצליח ביותר של אישה בשנת 2017.<ref name=":1"></ref> כמו כן, הפך לסיבוב ההופעות הרווחי ביותר בכל הזמנים מהכנסות שנצברו בארצות הברית ואמריקה הצפונית.<ref name=":1" />

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="1" |כלל העולם
|30 בנובמבר 2018
|הזרמת מוזיקה • הורדה דיגיטלית
|ביג משין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי אוסף מ-2018
קטגוריה:אלבומי טיילור סוויפט
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי טיילור סוויפט
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי נייתן צ'פמן
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי שלבאק
קטגוריה:אלבומי חברת ביג משין רקורדס
אמברג

אמברג (באנגלית: Amberg; בניב גרמני: ambɛrk; ) היא עיר במדינת בוואריה, גרמניה. העיר ממוקמת באובר-פפאלץ , בערך באמצע הדרך בין רגנסבורג וביירוית. בשנת 2013 התגוררו בעיר למעלה מ-41,000 איש.

== היסטוריה ==
העיר הוזכרה לראשונה בשנת 1034, באותה תקופה בשם אמנברג. העיר הפכה למרכז סחר חשוב בימי הביניים המייצאת בעיקר עפרת ברזל ומוצרי ברזל. בשנת 1269, יחד עם במברג, הייתה העיר כפופה לשושלת בית ויטלסבאך ששלטה בבוואריה.

בשנת 1329 האזור אימץ את השם פלטינה עילית. העיר כבר לא היה חלק מהדוכסות של בוואריה מבחינה פוליטית, אם כי במונחים גאוגרפיים היא נחשבה לבווארית והאזור היה חלק מהמעגל הבווארי בארגון החוגים הקיסריים. במאה ה-16 פנו שליטי הפלטינה העליונה לפרוטסטנטיות. העיירה פנתה ללותרניזם. בשנת 1628 הפכה אמברג לחלק מציבור בוחרי בוואריה.

ב-24 באוגוסט 1796, במהלך מלחמות המהפכה הצרפתית, העיר וסביבותיה היו אזור של קרב גדול ובו 35,000 צרפתים, בפיקודו של ז'אן בפטיסט ג'ורדן, אשר נלחמו עם 40,000 אוסטרים בפיקודו של הארכידוכס קרל, דוכס טשן. הצרפתים ספגו הפסדים משמעותיים יותר בניצחון האוסטרי הזה. אמברג הייתה הבירה האזורית של הפלטינה העליונה עד 1810 עת הכוח הועבר לעיר הגדולה יותר, רגנסבורג.

== יהדות אמברג ==
יהודים התיישבו באמברג לפני 1294, אז ניתן היה למצוא את התיעוד הראשון. זמן קצר לאחר מכן, בשנת 1298, מתו שלושה עשר מיהודי העיר במהלך פרעות רינדפלייש.<ref></ref> אף על פי כן, בשנת 1347 קיבלו שש משפחות אישור להתיישב באמברג, ועשרים שנה לאחר מכן, בשנת 1367, נפתחה בה ישיבה, אף על פי שהקהילה היהודית גורשה מאמברג בשנת 1403. עם הגירוש, בית הכנסת המקומי סופח לכנסייה הסמוכה.<ref></ref> 12 יהודים נותרו בעיר בשנת 1942. הניצולים המעטים מהשואה, חזרו לעיר לאחר 1945, ומחנה פליטים בשם אמברג - שנמצא בסמוך לעיר - אוכלסו בעיקר פליטים וניצולים יהודים.<ref></ref> כתוצאה מעללית יהודים מברית המועצות לעיר, גדלה אוכלוסיית העיר עד לשנת 2003 לכ-275 איש. בעיר בית כנסת אחד.<ref></ref><ref></ref>

== ספורט ==
לעיר קבוצת כדורגל בשם פ.צ. אמברג.

== ערים תאומות ==
* 
* 
* 
* 
* 
* 

==קישורים חיצוניים==

* 
* 
* 

== הערות שוליים ==

קטגוריה:בוואריה: ערים
Up! Close and Personal

Up! Close and Personal הוא אלבום ההופעה החיה הרביעי של זמרת הקאנטרי שאניה טוויין, אשר יצא ב-8 בנובמבר 2004 על ידי מרקורי נאשוויל. הוא בוים על ידי בת' מקארת'י מילר שביימה גם את אלבום ההופעה החיה הקודם של טוויין והופק על ידי מספר מפיקים שונים ביניהם מילר עצמה, דן בראון, קרול דונובן וכול.

המופע צולם שנה קודם לכן בנאשוויל טנסי, מול קהל מצומצם של 300 איש מכיוון שטוויין רצתה שהמופע יהיה אינטימי ואף עשתה אותו באופן אקוסטי בסגנון בלו-גראס בליוויה של הזמרת אליסון קראוס. המופע שאב השראה מהמופע של אלביס פרסלי '68 Comeback Special כאשר הבמה והלבוש של טוויין במופע היו דומים לאלו של פרסלי.

== רקע ==
המופע שודר ברשת NBC קצת אחריי צילומו וגרף 9 מיליון צופים ובכך טוויין עקפה את כמות הצופים של עצמה במופע הקודם ששודר ובכך החזיקה במופע השני והשלישי שנצפו על ידי הכי הרבה צופים בתולדות הטלוויזיה האמריקאית. אך המופע יצא כ-DVD רק שנה לאחר שידורו זו בשל הרצון לקדם את אלבום הלהיטים שלה שיצא באותה תקופה.

בעקבות כך האלבום יצא גם כמהדורה מורחבת של אלבום הלהיטים שלה כאשר המופעים של ה-DVD היו בגרסת אודיו. המופע זכה לביקורות מעורבות: חלק מהמבקרים החמיאו ליכולות הווקאליות של טוויין אך חלק אמרו כי אליסון קראוס האפילה על טוויין וגמרה לה להיבלע. האלבום זכה להצלחה בארצות הברית כאשר קיבל מעמד פלטינה על מכיורת של 100 אלף עותקים.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי וידאו מ-2004
קטגוריה:אלבומי שאניה טוויין
קטגוריה:אלבומי וידאו באנגלית
קטגוריה:אלבומי חברת מרקורי רקורדס
מכירת נשק ישראלי לגרמניה המערבית (1959)

מכירת נשק ישראלי לגרמניה המערבית הייתה עסקה ב-1959 שבה מכרה ממשלת ישראל תת-מקלעים מסוג עוזי לגרמניה המערבית. בעסקה נמכרו גם רבע מיליון רימוני יד, שנועדו לספק את צורכי צבא גרמניה לתקופה של 10 שנים. משרד הביטחון הגרמני טען כי גרמניה קנתה נשק ישראלי כי הוא נשק טוב וזול יותר.

העסקה אושרה בממשלת ישראל ברוב קולות, אך עם פרסומה, בסוף יוני 1959, באמצעי התקשורת בישראל, עורר העסקה פולמוס ציבורי, שכלל משבר בין מפלגות הקואליציה. מפלגות אחדות העבודה ומפ"ם היו נגד המכירה, בעוד מפא"י בהנהגת ראש הממשלה דוד בן-גוריון הייתה בעד המכירה. מפ"ם ואחדות העבודה חשבו שהתנגדות למהלך תגרום להגדלת כוחן הפוליטי, על חשבון מפא"י בהנהגת דוד בן-גוריון. ב-1 יולי 1959 החליטה הכנסת נגד ביטול העסקה עם גרמניה. עם זאת, שתיים ממפלגות הקואליציה, מפ"ם ואחדות העבודה, הצביעו בעד ביטול העסקה. על פי חבר הכנסת מטעם אחדות העבודה - פועלי ציון יגאל אלון ההתנגדות להצעה נבעה משלושה גורמים:
# 
# חינוך דור העתיד: 
# מבחינה מדינית, אמר: 
עקב כך דרש בן-גוריון את התפטרות השרים ממפלגות אלה, ומשלא נענתה דרישתו הגיש את התפטרותו לנשיא המדינה יצחק בן-צבי ב-5 ביולי 1959. הממשלה הפכה לממשלת מעבר, וב־3 בנובמבר 1959 נערכו הבחירות לכנסת הרביעית, שבעקבותיהן הוקמה ממשלת ישראל התשיעית בדצמבר 1959.

==קישורים חיצוניים==
* שי חזקני, [https://issuu.com/shay_hazkani/docs/11_hazkani קלון או הכרח בל-יגונה? עסקת הנשק הסודית ישראל-גרמניה], כתב העת "זמנים" של אוניברסיטת ת"א והאוניברסיטה הפתוחה, 2009
* [https://fs.knesset.gov.il/%5C5%5CPlenum%5C5_ptm_251894.pdf הישיבה השלושים ושמונה] של הכנסת החמישית, עמודים 9-5, 29 נובמבר 1961
* [https://www.nevo.co.il/law_word/law140/3_ptm_251588.pdf הישיבה השש ­מאות­ וששים ­ואחת] של הכנסת השלישית

==הערות שוליים==

קטגוריה:מסחר בנשק
קטגוריה:1959 בישראל
קטגוריה:יחסים צבאיים גרמניה–ישראל
נמרוד הוכנברג

נמרוד (נימו) הוכנברג (נולד ב-18 בנובמבר 1997) הוא שחקן ישראלי.

==ביוגרפיה==
נמרוד הוכנברג נולד וגדל בהרצליה בשכונת נוף ים. 

את שירותו הצבאי עשה בתיאטרון צה"ל.

לאחר מכן, למד בבית הספר לקולנוע סם שפיגל בירושלים.

== קריירה ==
תפקידו הראשון בקולנוע היה בשנת 2015 כשגילם את גבריאל בסרט "תפוחים מן המדבר". בספטמבר אותה שנה הגיע לאקרנים הסרט הקומי "פלאפל אטומי" בו שיחק גם כן.

בשנה שלאחר מכן, גילם את דוד, תלמיד בבית הדרורים וחברו הטוב של מורי ואסתר מבית המחסה, בסדרת הנוער "החממה". בהמשך השנה גילם את ג'קי בסרט "מדינת הגמדים".

ב-2017 השתתף בסרט הפרודי "מסע הטבעת". בהמשך אותה שנה יצא הסרט "סיפור אהבה ארץ ישראלי", בו שיחק בתפקיד אפרים.

ב-2018 כיכב בסרט "מקוללים", לצד דניאל גד ועמית רהב.

ב-2019 השתתף בסדרה "נחמה". באפריל אותה שנה החלו שידורי הסדרה "כבודו" שם גילם את דמותו של ביאליק.

ב-2020 השתתף בסדרה האמריקאית "איש הניסים" של נטפליקס, שם גילם את דמותו של ישראל.

בדצמבר של אותה שנה, עלתה הסדרה "אחד על אחד" בכאן 11, בה גילם את דמותו של דני.

בשנים 2021–2023 גילם את דמותו של ניסן בשתי עונותיה של סדרת דרמת הפשע "השוטרים", בקשת 12.

==פילמוגרפיה==
===טלוויזיה===
{| class="wikitable"
!שנה
!סדרה
!תפקיד
!הערות
|-
|2015
|מריו
|עומר
|
|-
|2016
|החממה 3
|דוד
|
|-
| rowspan="3" |2019
|נחמה
|
|
|-
|המדובב
|דוד כץ הצעיר
|
|-
|כבודו 2
|ביאליק
|
|-
|2020
|איש הניסים
|ישראל
|סדרה אמריקאית
|-
| rowspan="2" |2021
|אחד על אחד
|דני
|
|-
|השוטרים
|ניסן
|
|-
|2024
|רוח צפונית
|רועי סבג
|
|}

===קולנוע===
{| class="wikitable"
!שנה
!שם הסרט
!תפקיד
|-
| rowspan="2" |2015
|תפוחים מן המדבר
|גבריאל
|-
|פלאפל אטומי
|חייל
|-
|2016
|מדינת הגמדים
|ג׳קי
|-
| rowspan="2" |2017
|מסע הטבעת
|גנדאלף
|-
|סיפור אהבה ארץ ישראלי
|אפרים
|-
|2018
|מקוללים
|ברחש
|}

==קישורים חיצוניים==

*

* 
* [https://m.seret.co.il/article.asp?catCase=1&id=12536 הדור החדש: נמרוד הוכנברג, שחקן הסרט "מקוללים"]
* [https://www.frogi.co.il/entertainment/cinema/21108 נמרוד הוכנברג בראיון ווטסאפ: "משאיר את כל האופציות פתוחות"]

קטגוריה:שחקני קולנוע וטלוויזיה ישראלים
קטגוריה:בוגרי תיאטרון צה"ל
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1997
בייליצה (בלארוס)

בייליצה (בבלארוסית: Беліца; ברוסית: Белица; ביידיש: בעליצע) היא עיירה במחוז משנה לידא במחוז גרודנו בבלארוס, על גדות נהר הניימן.

העיירה הייתה נחלת אצילים במשך מאות שנים עד חלוקת פולין השלישית (1795), אז סופחה לרוסיה. במלחמת העולם הראשונה החזיקו בה הגרמנים במשך שלוש שנים (1915–1918). בין מלחמות העולם הייתה בייליצה בשטח פולין העצמאית, בספטמבר 1939 סופחה לברית המועצות, ביוני 1941 נכבשה בידי הוורמאכט וב-1944 בידי הצבא האדום.

עד מלחמת העולם השנייה התקיימה בעיירה קהילה יהודית במשך מאות שנים.

==יהודי בייליצה==
יהודים ליד גשר הניימן סמוך לבייליצה
ההתיישבות היהודית בבייליצה החלה במחצית השנייה של המאה ה-17, הקהילה גדלה במהירות והייתה לקהילה המשמעותית באזור. ברישומי מיסים של ועד מדינת ליטא מ-1720, נכתב שגובה המס ששילמה קהילת בייליצה, היה 600 זהובים גבוה יותר מהמס המקביל ששילמה קהילת נובוגרודק. יהודי העיירה התפרנסו כחוכרי יערות וסוחרי עץ, שהעסיקו יהודים רבים אחרים; סוחרי פרוות ועורות; יצרני יי"ש ועוד.

במאה ה-18, בשל מלחמות, התדלדלה האוכלוסייה הכללית והיהודית במקום, אך חזרה לפרוח במאה ה-19. עם כניסתם לתוקף של חוקי מאי 1882, שאסרו על יישוב יהודים בכפרים, נוספו לעיירה תושבים יהודים רבים מכפרי הסביבה. מספר התושבים היהודים הגיע לשיא בסוף המאה, ועמד על כ-680 איש. גלי ההגירה בראשית המאה ה-20 ומלחמת העולם הראשונה, דלדלו את היישוב היהודי בבייליצה בצורה משמעותית.

בין מלחמות העולם התדרדר עוד יותר מצבם הכלכלי של יהודי בייליצה, עם הלאמת היערות, וחרמות של הפולנים המקומיים על מסחר עם יהודים ורכישת תוצרת שלהם. תקנות אחרות הצרו את צעדי יתר העסקים היהודים והביאו לסגירתם.

ביוני 1941 כבשו הגרמנים את העיירה, ובשל עלילה שרפו את רוב בתי היהודים ומבני הציבור שלהם. ביולי עינו למוות את רב העיירה ורצחו ביריות בבית הקברות 36 יהודים נוספים. בנובמבר אותה שנה חולקו 600 היהודים שנותרו בבייליצה לגטאות: גטו לידא, גטו ז'טל וגטו שצ'וצ'ין. בעת כניסת הצבא האדום לבייליצה ביולי 1944, לא נותר בה ולו יהודי אחד.

===רבני הקהילה===
בין רבני בייליצה נודעו:
* רבי יוסף בעליצער - תלמידו של רבי חיים מוולוז'ין
* רבי ניסן רדינר
* רבי נח אורלנסקי - תלמידו של הרב הקודם, התפרסם כבעל מופת
* רבי יהודה ליב אורלנסקי - בנו הבכור של הרב הקודם
* רבי יוסף רודניק (1903–1933)
* רבי אהרן טייץ
* רבי שבתי פיין - בנו של רבי יהודה לייב פיין רבה של סלונים, רבה האחרון של בייליצה. נספה כאביו בשואה. בנו הוא הרב ראובן פיין.

==לקריאה נוספת==
* ל. לוש (עורך) פנקס בליצה - בעליצער פנקס, תל אביב תשכ"ח ([https://www.yiddishbookcenter.org/collections/yizkor-books/yzk-nybc313699 לקריאה מקוונת])
* רחל גרוסבאום-פסטרנק, "בִּייֶלִיצָה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 168–170.

==קישורים חיצוניים==

* 
* 

קטגוריה:מחוז גרודנו: יישובים
יחסי אוסטריה–ארמניה

שר החוץ הארמני [[אדוארד נלבנדיאן נפגש עם שר החוץ האוסטרי סבסטיאן קורץ בירוואן]]
יחסי אוסטריה–ארמניה הם יחסי החוץ בין אוסטריה לארמניה.

== סקירה כללית ==
אוסטריה הכירה בעצמאות ארמניה ב-15 בינואר 1992 ושתי המדינות כוננו יחסים דיפלומטיים ב-24 בינואר 1992, זמן קצר לאחר קריסת ברית המועצות ועצמאותה מחדש של ארמניה. בשנת 2015 הכירה אוסטריה ברצח העם הארמני. נציג הקבע של ארמניה ב ממוקם בווינה.

בשנת 2012, ערך נשיא אוסטריה, היינץ פישר ביקור ממלכתי בארמניה, וביוני 2014 נשיא ארמניה, סרז' סרקזיאן ערך ביקור ממלכתי באוסטריה.

== ארמנים באוסטריה ==
זמן קצר לאחר קרב וינה בשנת 1683 מצאו כמה סוחרים ארמנים שוק חדש באימפריה הבסבורגית, והם שניהלו בתחילה את בתי הקפה בווינה. בשנת 1772 כבשה אוסטריה את גליציה ובוקובינה כחלק מחלוקת פולין, ובכך השתלטה על הריכוז הגדול ביותר של ארמנים באירופה. בתחילת המאה ה-19, הארמנים האוסטרים נהנו ממעמד מוכר רשמית כקהילה דתית אוטונומית. הקהילה הארמנית בווינה צמחה ללא הרף, כך שכבר בשנת 1896 נעשו המאמצים הראשונים להקמת קהילה ארמנית-אפוסטולית. בשנת 1912 הוקמה בווינה קפלה קטנה.

מלחמת העולם הראשונה ותוצאותיה שינו את הקהילה הארמנית האוסטרית: אזור הארמנים בבוקובינה אבד במהלך המלחמה, אולם גל מהגרים הגיע לאוסטריה כתוצאה מרצח העם הארמני שביצעו הטורקים העות'מאנים בשנת 1915. כיום, כ-6,000 ארמנים חיים באוסטריה.

== נציגויות דיפלומטיות ==
* אוסטריה מחזיקה בארמניה שגרירות בירוואן.
* ארמניה מחזיקה באוסטריה שגרירות בווינה.

==קישורים חיצוניים==

== הערות שוליים ==
יחסי אוסטריה–גאורגיה

יחסי אוסטריה–גאורגיה הם יחסי החוץ בין אוסטריה לגאורגיה. שתי המדינות כוננו יחסים דיפלומטיים בשנת 1992 וגאורגיה פתחה את שגרירותה בווינה בשנת 1996. <ref></ref> אוסטריה מיוצגת בג'ורג'יה באמצעות שגריר שאינו תושב שממוקם בווינה, ובאמצעות קונסוליית כבוד בטביליסי. גאורגיה מחזיקה באוסטריה שגרירות בווינה וקונסולית כבוד בגראץ.

== היסטוריה ==
בסוף מלחמת העולם הראשונה הייתה האימפריה האוסטרו-הונגרית, יחד עם מעצמות המרכז האחרות, הקיסרות הגרמנית והאימפריה העות'מאנית, אחת המדינות הראשונות והיחידות שהכירו בעצמאותה של הרפובליקה הדמוקרטית של גאורגיה ב-1918.<ref>Anti-Bolshevik Bloc of Nations, ABN correspondence v. 16 (Press Bureau of the AntiBolshevik Bloc of Nations, 1965), 9.</ref> השגריר הראשון היה גאורג פון און צו פרנקנשטיין.<ref></ref>

במהלך מלחמת מלחמת גאורגיה–רוסיה ב-2008, שרת החוץ האוסטרי אורסולה פלסניק האיץ "ברוסיה לכבד את שלמותה הטריטוריאלית של גאורגיה, בהתחשב בהחלטה של האו"ם."<ref></ref> אוסטריה גם אמרה כי ההתערבות הצבאית של רוסיה בגאורגיה ערערה ברצינות את אמינותה כשותפה אמינה של המערב.<ref></ref>

== הסכמים דו צדדיים ==
ההסכמים הבילטרליים הבאים קיימים:<ref name="dipl"></ref>
* הסכם בין גאורגיה לרפובליקה של אוסטריה על יחסי חוץ כלכליים דו צדדיים
* מזכר הבנות בין משרד הפנים של גאורגיה לבין משרד הפנים הפדרלי של אוסטריה
* הסכם תובלה אווירית בין הממשלה הפדרלית האוסטרית לבין ממשלת גאורגיה
* הסכם בין ממשלת גאורגיה לממשלת הרפובליקה של אוסטריה לקידום והגנה הדדית של השקעות
* הסכם בין ממשלת גאורגיה לממשלת הרפובליקה של אוסטריה להימנעות ממיסוי כפול
* פרוטוקול לתיקון להסכם התובלה האווירית של הממשלה הפדרלית האוסטרית וממשלת גאורגיה

== ביקורים רשמיים ==
התרחשו ביקורים הבאים:
* 19–21 בינואר 2006; ביקור של שר החוץ הגאורגי גלה בז'ואשווילי בווינה בכנס הבינלאומי בנושא "אסטרטגיות אירופאיות לפיתוח דמוקרטיות במדינות פוסט סובייטיות"
* 22–26 בפברואר 2006; ביקור יו"ר הפרלמנט של גאורגיה נינו בורג'נדזה באוסטריה
* 26–29 במרץ 2006; ביקור עבודה של ראש ממשלת גאורגיה, זוראב נור'אידלי באוסטריה
* 4–5 במאי 2006; שר הפנים של גאורגיה ואנו מראבישווילי באוסטריה
* 27 באוקטובר 2006; ראש ממשלת גאורגיה, זורב נוגדיאלי, באוסטריה

== קישורים חיצוניים ==

== הערות שוליים ==
יום אפס סובלנות כלפי השחתת איבר המין הנשי

יום אפס סובלנות כלפי השחתת איבר המין הנשי (באנגלית: International Day of Zero Tolerance for Female Genital Mutilation) הוא מועד בין-לאומי של האומות המאוחדות המצוין מדי שנה ב-6 בפברואר.<ref name=":0"></ref> ציון המועד החל בשנת 2003 על ידי אקטיביסטיות מניגריה ומטרתו להעלות את המודעות לסוגיית השחתת איבר המין הנשי בעולם ולהיאבק בה.

הרעיונות לייסוד יום זה החלו בשנות ה-90 של המאה ה-20, לאחר שנודע כי יוניצף מתקצב רק כ-100,000 דולרים בשנה למען המאבק במילת הנשים, למרות ההיקף הנרחב של התופעה. התופעה קיימת בעיקר ב 30 מדינות באפריקה ובמזרח התיכון אך גם במדינות באסיה ובדרום אמריקה. נכון לשנת 2023, ישנן 4.32 מיליון נערות שנמצאות בסיכון לביצוע השחתת איבר המין הנשי.<ref name=":0" />

לאחר קמפיין נרחב בנושא, הוגדל התקציב משמעותית לעשרות מיליוני דולרים בשנה. עד מהרה גם ארגון הבריאות העולמי הצטרף ליוזמה.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירועים בחודש פברואר
קטגוריה:השחתת איבר המין הנשי
קטגוריה:ימי מודעות לבריאות
קטגוריה:מועדי האומות המאוחדות
קטגוריה:ימי מודעות לנשים
אדריכלות מודחאר באראגון

מגדל כנסיית אוטבו
אדריכלות מודחאר באראגון (בספרדית: Arquitectura mudéjar de Aragón) היא מגמה אסתטית בסגנון מודחאר, שמרכזה באראגון (ספרד) והוכרה בכמה מבנים מייצגים כאתר מורשת עולמית על ידי אונסק"ו.

התקופה של בנייה בסגנון מודחאר באראגון משתרעת מהמאה ה-12 עד המאה ה-17 וכוללת יותר ממאה מונומנטים אדריכליים השוכנים בעיקר בעמקי הנהרות אברו, ו.

לביטויים הראשונים של סגנון מודחאר באראגון יש שני מקורות: מצד אחד, אדריכלות של ארמונות המקושרת למלוכה, שהוסיפה והרחיבה למשל את ארמון אלחפריה תוך שמירה על מסורת העיטורים האסלאמית, ומצד שני, מסורת של התפתחות האדריכלות הרומנסקית תוך שימוש בבנייה בלבנים במקום בנייה באבן ושימוש לעיתים קרובות במסורת תחרת חלונות ספרדית מושרשת. דוגמאות לסוג האחרון של אדריכלות מודחאר ניתן לראות בכנסיות בעיירה , שנבנו במקור באבן והושלמו במאה ה-13 עם חיפויי לבנים של מודחאר.

מבחינת הבנייה, מאמצת אדריכלות מודחאר באראגון סכמות פונקציונליות של , אך עם כמה הבדלים. בדרך כלל אין שימוש בתומכות, במיוחד באפסיסים אשר בדרך כלל מתאפיינים במבנה מתומן עם קירות עבים שיכולים לעמוד בעומס של הגג ומפנים בכך מקום להדגשת קישוטים באמצעות לבנים. מצד שני, תומכות הן לעיתים קרובות מאפיין של ספינות, כשלעיתים יהיו בנויים עליהן צריחים, כמו בסגנון בסרגוסה. במבנה ייתכנו קפלות צד שאינן בולטות מבחוץ. בכנסיות בשכונות (כמו סן פבלו בסרגוסה) או בעיירות קטנות אין בדרך כלל ספינות משנה, אך יש מקומות למזבחות נוספים בקפלות בין התומכות של הספינות. מקובל שבקפלות הצדדיות הללו יש גלריה עם חלונות המשקיפים אל מחוץ למבנה ולתוכו. מבנה זה מכונה מבצר-כנסייה (iglesias-fortaleza), והאבטיפוס שלו יכול להיות הכנסייה ב.

בדרך כלל מראים מגדלי הפעמונים התפתחות יוצאת דופן של העיטורים, כשהמבנה יורש סגנון מהמינרט האסלאמי: מרובע שהליבה המרכזית שלו הם גרמי המדרגות עם קמרונות, כמו במינרטים של האל-מוואחידון. על מבנה זה ניצב המגדל, בדרך כלל מצולע. יש גם דוגמאות למגדלים מתומנים.

==אתר מורשת עולמית==
בשנת 1986 הכריזה אונסקו על מכלול מודחאר של טרואל כאתר מורשת עולמית, אשר הורחב בשנת 2001 כך שיכלול מונומנטים מודחארים נוספים של אראגון:
{| class="wikitable" width="60%"
! קוד
! שם
! מקום
! שנה
|-
| 378-001
| המגדל, גג וכיפה של קתדרלת סנטה מריה דה מדיאוויה
| טרואל
| 1986
|-
| 378-002
| המגדל והכנסייה של סן פדרו
| טרואל
| 1986
|-
| 378-003
| מגדל סן מרטין
| טרואל
| 1986
|-
| 378-004
| מגדל כנסיית סלבדור
| טרואל
| 1986
|-
| 378-005
| האפסיס, קלויסטר והמגדל של קולחיאטה דה סנטה מריה

| קלטיוד
| 2001
|-
| 378-006
| כנסיית הקהילה של סנטה טקלה
| סרברה דה לה קניאדה
| 2001
|-
| 378-007
| כנסיית סנטה מריה
| טובד
| 2001
|-
| 378-008
| השרידים המודחארים של ארמון אלחפריה
| סרגוסה
| 2001
|-
| 378-009
| המגדל והכנסייה הקהילתית של סן פבלו
| סרגוסה
| 2001
|-
| 378-010
| האפסיס והכיפה של קתדרלת סלבדור
| סרגוסה
| 2001
|}
בהסבר להכרזת אתר המורשת העולמית נכתב:

ההצדקה להכרזה זו מתבססת על קריטריון מספר 4 של הארגון:

==קישורים חיצוניים==

*[https://www.aragonmudejar.com/index.html מונומנטים ואלמנטים מודחארים] 

==הערות שוליים==

קטגוריה:ספרד: אדריכלות